GĦANJA Irrid natik għanja li fost l-għana kollu li ġie minsuġ lilek ħadd s'issa ma tak; għax kif tidher lili hekk ħajja, hekk sbejħa, ja art ta' twelidi, ħadd m'għaraf jarak. Min ħatrek rebbieħa fil-ġlieda mal-Mislem, min tellgħek fil-għoli imħabba t-twemmin; lil wieħed tat l-għanja il-ferħa tar-rebħa, lil l-ieħor ta' Kristu is-sewwa tad-Din. Oħrajn meta, l-għaref mar jikxef l-imgħoddi ta' żmien l-aktar bgħid mid-dlam ta' l-egħrien, mill-għaxqa misruqa imgħaġġba bid-dehra, fiallew tal-foħrija minn tagħhom l-ilsien. Mhux hekk l-għanja tiegħil kif twieldet jaf Alla li l-ġnus mar iqassam kull wieħed għalih, u nissel f'kull bniedem għal artu, għal ġensu dil-ġibda li tħeġġeġ ta' qalbu fil-qiegħ, Hekk twieldet, bħal xitla ixxettlet u kibret, bħal siġra midditli ġo qalbi l-egħruq, saqqejtha, saħħaħtha bid-demm ta' żgħożiti, b'dad-demm li f'imħabbtek jien minnu maħruq. Għax jiena, bħal mara, bħal mara li ssaħħar, li tbellah, li ġġennen urajk jien miġbud. Hekk hekk, hekk inħobbok w-inħoss ġewwa sidri li ngħix ma nkunx nista' jien minnek mifrud. Min jaf kemm-il-darba fil-ljieli tal-qamar qgħadt nisma' lill-baħar ibusek fis-skiet u b'rogħida ta' għira mikdud mill-imħabba gerżumti ħassejtha b'demm qalbi intliet. Min jaf kemm-il-darba fil-qilla sajfija nixxemmex int rajtni, mitluf f'ħarsa lejk, nistħajlek xi tfajla kif nieżla fil-baliar waqt jien kont nissaħħar għad-dafika t'għajnejk. Għalhekk malli ismek jien nisma' nintilef bħal kieku f'dagħdigħa ta' bniedem marid, u nħoss qalbi tferfer ġo ħruq liema bħalu u donnha minn sidri hi taqbeż tkun trid. Għalhekk jien niġġieled b'din saħħti, b'dan moħħi, biex dak li hu tiegħek jittiesef lċ xejn, għalhekk jien nitfittet, nitmasħan, nitqabad, biex int ma tkunx iċken, milli inti u fl-għajnejn. Int biss għallimthieli qalila l-mibegħda għal min irid jaħqrek jew jixħtek fit-tajn, jew ħija nobogħdu għalih ma hemmx maħfra: għal miegħu għajn b'għajn. F'dit-telfa, qawwija din l-għanja ħiejjejtlek. Imkebbsa xewqati bħal ġamra għalik, ħabbatli kull daqqa li tmur mat-tqabhila ta' demmi li jagħli ġo ġismi t-tektik. U wara li l-bewsa tal-mewt minn ġo fija ittajjar lil ruħi għaż-żmien ta' bla jiem, jien nibqa' nismagħha w-hi tibqa' tgħannili din l-għanja wild ruħi, għax ruħi bla tmiem.